Rikunarita-ORG/Wikinium huggingface dataset:
# Raštvad

«Raštvad», ezimeletaden Andrei Rublövan jumalaine, läz 1410-nded voded
**Raštvad** oma üks' hristanuskondan kaikiš surembiš praznikoišpäi (pühänikoišpäi), Iisusan Hristan Marijal Neiččelpäi sündundan oiktastuseks.

Praznuičendan dat om erazvuitte: ortodoksižed hristanuskojad i vanhuskolaižed oigetas 25. päiväl tal'vkud julianižen kalendarin mödhe (nüg. 7. viluku), katolikad i protestantad — 25. päiväl tal'vkud grigorianižen kalendarin mödhe (se om järgeline mail'mas), Armenijan apostoline jumalankodikund — 6. päiväl vilukud.

## Raštvoihe sidodud vepsän muštatiž

>
> * *Raštvad ajaba rachal — lihalač sel'gäs, maidlač kormas.*
>
>
>

## Homaičendad

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |
# Socialine verk (sait)

*Sil sanal voib olda toižid znamoičendoid; miše nähta niid, tulgat tänna.*

**Socialine verk** (angl.: *social networking service*) om Internetsait, se kävutase socialižiden kesksidoiden sauvondan da organizacijan täht. Paralleližikš verk om reklaman sijaduz i marketingtedoidusiden abutuz.

Päeriližused: ičeze kävutajanlehtpolen sädand (pidab kirjutada todesižed NFI (ФИО) da informacii ičeze polhe), äi abutusid informacijan vajehtusen täht (čat, foto- i videoal'bomad, (mikro)blogad, kävutajangruppad da toižed). Kävutajan sebranikad oma «realižed» tobjimalaz (tunzi heid elos).

Verkoiden kaikiš tetabambad ozutesed oma Facebook, MySpace, Vk.com, Odnoklassniki, Google+, Twitter, LinkedIn, Bebo, mixi. Om severz'-se venälaižid socialižid verkoid, ozutesikš Vk.com, Odnoklassniki, AlterGeo, Maxpark, Moi Krug da toižed.

## Istorii

Elektronine tedotuzlaud tegihe socialižiden verkoiden edelkävujaks. Ezmäine CBBS-tedotuzlaud oli sätud IBM-kompanijan U. Kristensen-radnikal vl 1978. Vl 1983 kaik oli 800 elektroništ tedotuzlaudad mail'mas, vl 1988 — viž tuhad.

Satusekaz amerikaine Classmates.com-portal radaškanzi vl 1995, muga socialižed verkod saškanziba populärižust, šingotihe severt-se kümenikoid pojavid servisoid voz'kümnes. Socialižiden verkoiden todesine bum zavodihe vll 2003−2004, konz LinkedIn, MySpace i Facebook oma töhöpästtud. Runetas Odnoklassniki i Vk.com oma avaitud vspäi 2006.

## Homaičendad

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |
# Kannad

**Kannad
Cannes**|  **Lidnanznam**  |  **Flag**  |
| Valdkund
  | Francii |
| Eläjiden lugu (2019)
  | 74,545 ristitud |
| Pind
 | 19,62 km² |
|  |
| Pämez'
  | David Lisnar (mandatad 2014−2020, 2020−2026, *David Lisnard*) |
| Telefonkod
 | +33-(0)4 |
| Aigvö
 | tal'vel UTC+1, kezal UTC+2 |

**Kannad**, **Kann** (franc.: *Cannes* [kan], sijaline virkand [ˈkanə], oksit.: *Canas*) om lidn Francijan suvipäivnouzmas, Provans — Al'pad — Azur'ne rand-regionas.

Lidn om kaikiš populärižemb da tetabamb Azur'žen randan lebutahoišpäi. Se om tetab mugažo ičeze ezirivižil laukoil, restoranoil da adivpertil.

## Istorii

Eländpunktan aluz om pandud ligurialaižil.

Vn 2011 3. päiväl kül'mkud Kannad oliba rahvahidenkeskeižen G20-tegimištorganizacijan keskuseks.

Kannad šingotasoiš turizmal, sidä kesken azjaližel, torguindal i aerokosmižel sarakol.

## Geografijan andmused

Lidn sijadase Keskmeren Napul'-lahten randištol, 0..260 m ü.m.t. korktusil. Täs Esterel'-mägisel'g vasttase mererandanke.

Klimat om Keskmeren.

## Eläjad

Vl 2011 lidnan eläjiden lugu oli 72 607 ristitud. Kaikiš suremb ristitišt om nügüd'. Se oli 72 259 eläjad vl 1982.

Lidnan edeline pämez' oli Bernar Brošan vll 2008−2014 (*Bernard Brochan*).

## Kannoiden kinofestival'

Kannoiden kinofestivalin rusked kourine tehut
**Rahvahidenkeskeine Kannoiden kinofestival'** (franc.: *Festival international du film de Cannes*) om jogavozne kinematografine festival'. Se vedase semendkun lopul Kannad-lebutahos ottes Festivališt pert'kulud keskuseks. Kinoprodüseroiden rahvahidenkeskeine federacii (angl.: *FIAPF*) akkreditui nece kinofestival' ühtentoštkümnen mugoižen fil'mfestivalinke ühtes (muga nimitadud «A-kategorijan festivalid»).

## Sebruzlidnad

* Ispanii Madrid, Ispanii (16. uhoku 1957)
* Sur' Britanii Kensington da Čelsi, London-lidnan ümbrik, Anglii, Sur' Britanii (21. keväz'ku 1970)
* AÜV Beverli Hills, Kalifornii, AÜV (15. semendku 1986)
* Japonii Sidzuok, Sidzuok-prefektur, Japonii (5. kül'mku 1991)
* Meksik Akapul'ko, Meksik (30. heinku 1994)
* Kitai Sanj, Kitai (25. sulaku 1997)
* Ukrain L'viv, Ukrain (4. sulaku 2022)

Sebruzaktad oma tehtud nenidenke lidnoidenke:

* Francii Papeete, Taiti, Francii (31. tal'vku 1960)
* Italii Florencii, Italii (16. semendku 1991)
* Mad'jaranma Budapešt, Mad'jaranma (8. reduku 1993)
* Izrail' Tel' Aviv, Izrail' (15. reduku 1993)
* Šveicarii Gštad, Zanen-kund, Bern-kanton, Šveicarii (14. reduku 1995)
* Kanad Kvebek-lidn, Kvebek, Kanad (3. kezaku 1998)
* Venäma Moskv, Venäma (12. kül'mku 1998)
* Italii Turin, Italii (26. keväz'ku 1999)

## Homaičendad

## Irdkosketused

* Kannad-lidnan oficialine sait (*cannes.com*). (fr.) (angl.)
* Virtualine vizit Kannoihe täuz'ekraniženke panoramanke *philippe.laval.free.fr*-saital. (fr.)